Luettelo tunnetuista elinsiirron saaneista

Tämä on luettelo tunnetuista henkilöistä, joille on toteutettu elinsiirto.

Kasvojensiirto 
 Isabelle Dinoire (s. 1967), ranskalainen nainen, jolle tehtiin ensimmäisenä maailmassa osittainen kasvojensiirto marraskuussa 2005.

Keuhkonsiirto 
 Saeb Erekat (1955–2020), palestiinalainen poliitikko 
 Niki Lauda (1949–2019), itävaltalainen kolminkertainen F1-maailmanmestari. Laudalle tehtiin keuhkonsiirto elokuussa 2018.

Maksansiirto 
 George Best (1946–2005), alkoholiongelmista kärsinyt brittiläinen jalkapalloilija, joka sai siirron vuonna 2002. Hänen alkuperäisestä maksastaan oli toiminut enää 20 prosenttia. Best jatkoi alkoholinkäyttöä uuden maksan saatuaan.
 Fu Biao (1963–2005), kiinalainen näyttelijä, jolle tehtiin kaksi maksansiirtoa vuonna 2005.
 Frank Bough (1933–2020), brittiläinen televisiojuontaja, joka sai siirron vuonna 2001 maksasyövän takia.
 Jack Bruce (1943–2014), brittiläinen muusikko, joka perusti Creamin yhdessä Eric Claptonin kanssa. Bruce sai maksansiirron vuonna 2003 saatuaan diagnoosin maksasyövästä..
 Brian Clough (1935–2004), brittiläinen jalkapalloilija ja valmentaja, joka pitkään jatkuneen alkoholismin seurauksena sai maksansiirron vuonna 2003.
 David Crosby (s. 1941), yhdysvaltalainen muusikko, joka kärsi päihdeongelmista ja sai maksansiirron vuonna 1994.
 Shelley Fabares (s. 1944), yhdysvaltalainen näyttelijä, jolle tehtiin maksansiirto autoimmuunihepatiitin takia.
 Freddy Fender (1937–2006), yhdysvaltalainen muusikko, joka sai maksan- (2004) ja munuaisensiirrot (2002) C-hepatiitista ja munuaisvaivoista kärsittyään.
 Larry Hagman (1931–2012), yhdysvaltalainen näyttelijä, joka sai vuonna 1995 siirron alkoholimaksasairauden takia. Hänen maksassaan oli myös kasvain.
 Steve Jobs (1955–2011), yhdysvaltalainen tietotekniikkayhtiö Applen perustaja ja toimitusjohtaja, jolle tehtiin maksansiirto huhtikuussa 2009. Aiemmin Jobsilta leikattiin syöpäkasvain haimasta.
 Chris Klug (s. 1972), yhdysvaltalainen lumilautailija ja olympiamitalisti, jolle siirrettiin heinäkuussa 2000 maksa yhdeksän vuotta aiemmin todetun primaarin sklerosoivan kolangiitin takia. Puolitoista vuotta maksansiirron jälkeen pääsi olympialaisiin ja voitti pronssia. Klug on ainoa elinsiirron läpikäynyt, joka on edes osallistunut olympialaisiin.
 Evel Knievel (1938–2007), yhdysvaltalainen monen Guinnessin ennätyksen stuntajaja, jolle siirrettiin helmikuussa 1999 maksa C-hepatiitin takia. C-hepatiitin Knievel oli saanut jossain aiemmista verensiirroista.
 Yōhei Kōno (s. 1937), japanilainen poliitikko, sai 65-vuotiaana kolmanneksen poikansa Tarō Kōnon maksasta kärsittyään C-hepatiitin aiheuttamasta kirroosista.
 Chris LeDoux (1948–2005), yhdysvaltalainen countrymuusikko, joka sai vuonna 2000 maksansiirron primaarista sklerosoivaa kolangiittia sairastettuaan.
 Phil Lesh (s. 1940), yhdysvaltalainen muusikko, sai 1990-luvulla uuden maksan C-hepatiitin takia.
 Linda Lovelace (1949–2002), pornonäyttelijä, joka sai uuden maksan vuonna 1987. Hän oli kärsinyt verensiirrossa saamastaan C-hepatiitista.
 Mickey Mantle (1931–1995), baseballpelaaja, joka kärsi vuosikymmeniä alkoholiongelmasta ja sairastui myös ilmeisesti verensiirrossa saatuun C-hepatiittiin. Lisäksi hänelle kehittyi maksasyöpä. Elinsiirto tehtiin vuonna 1995, mutta syöpä levisi keuhkoihin, ja Mantle menehtyi kolme kuukautta siirron jälkeen.
 Jim Nabors (1930–2017), yhdysvaltalainen näyttelijä ja laulaja, jolle siirrettiin maksa vuonna 1994 B-hepatiitin aiheuttaman maksan vajaatoiminnan takia.
 "Papa" John Phillips (1935–2001), yhdysvaltalainen muusikko, joka tuli tunnetuksi The Mamas & the Papasin perustajana ja johtohahmona. Huumeriippuvuus johti maksansiirtoon vuonna 1992.
 Manto Tshabalala-Msimang (1940–2009), eteläafrikkalainen poliitikko, kuoli maksansiirron komplikaatioihin.

Munuaisensiirto 
 Steven Cojocaru (s. 1962), kanadalainen muotiguru, jolla todettiin vuonna 2004 polykystinen munuaissairaus. Polyoomaviruksen takia Cojocaru tarvitsi vielä uuden siirron.
 Gary Coleman (1968–2010), yhdysvaltalainen näyttelijä, joka sai ensimmäisen munuaisensiirtonsa vuonna 1973 ja toisen 1984.
 Lucy Davis (s. 1973), brittiläinen näyttelijä, joka sai munuaisen äidiltään.
 Aron Eisenberg (s. 1969), yhdysvaltalainen näyttelijä, joka sai siirron 17-vuotiaana oltuaan dialyysissä 13-vuotiaasta lähtien.
 Sean Elliott (s. 1968), entinen yhdysvaltalainen koripalloilija, jolle tehtiin vuonna 1999 munuaisensiirto fokaalisen segmentaalisen glomeruloskleroosin takia.
 Freddy Fender (1937–2006), yhdysvaltalainen muusikko, joka sai maksan- (2004) ja munuaisensiirrot (2002) C-hepatiitista ja munuaisvaivoista kärsittyään.
 Jennifer Harman (s. 1964), yhdysvaltalainen pokerinpelaaja, joka on saanut kaksi munuaisensiirtoa: ensimmäisen lapsena ja toisen vuonna 2004. Harman on kärsinyt suvussaan esiintyvästä munuaissairaudesta.
 Ken Howard (1944–2016), yhdysvaltalainen näyttelijä, joka sai siirron vuonna 2000.
 Nicodemus Kirima (1936–2007), kenialainen katolinen arkkipiispa, jolle veli luovutti munuaisen vuonna 2002.
 Ivan Klasnić (s. 1980), kroatialainen jalkapalloilija, jolle tehtiin kaksi munuaisensiirtoa vuonna 2007.
 Niki Lauda (1949–2019), itävaltalainen kolminkertainen F1-maailmanmestari. Lauda sai munuaisen veljeltään vuonna 1997 ja tyttöystävältään vuonna 2005
 Jimmy Little (1937–2012), australialainen muusikko, joka sai munuaisensiirron helmikuussa 2004.
 Jonah Lomu (1975–2015), uusiseelantilainen rugby union -pelaaja, jolle siirrettiin munuainen vuonna 2004. Lomulla oli todettu nefroottinen oireyhtymä vuonna 1996.
 George Lopez (s. 1961), yhdysvaltalaismeksikolainen näyttelijä-koomikko, joka sai munuaisen vaimoltaan vuonna 2005.
 Aries Merritt (s. 1985), yhdysvaltalainen aitajuoksija, joka sai munuaisen sisareltaan vuonna 2015.
 Alonzo Mourning (s. 1970), entinen yhdysvaltalainen koripalloilija, jolle siirrettiin vuonna 2003 munuainen fokaalisen segmentaalisen glomeruloskleroosin vuoksi.
 Billy Preston (1946–2006), yhdysvaltalainen muusikko ja näyttelijä, joka sai munuaisensiirron neljä vuotta ennen kuolemistaan perikardiittiin.
 Pertti Reponen (1941–1998), suomalainen sanoittaja, ohjaaja ja tuottaja
 Ron Springs (s. 1956), entinen amerikkalaisen jalkapallon pelaaja, joka sai vuonna 2007 munuaisen Everson Wallsilta diabeteksesta pitkään kärsittyään.
 Frank Torre (1931–2014), entinen yhdysvaltalainen baseballpelaaja, joka sai sydämensiirron vuonna 1996. Vuonna 2007 hän sai tyttäreltään munuaisen.
 Tina Turner (s. 1939), rocklaulaja, sai vuonna 2016 munuaisen puolisoltaan Erwin Bachilta.
 Flex Wheeler (s. 1965), yhdysvaltalainen kehonrakentaja, joka sai munuaisensiirron sairastettuaan fokaalista segmentaalista glomeruloskleroosia.
 Daniel Westling, prinsessa Victorian aviomies ja ruotsin prinssi

Sarveiskalvonsiirto 
 Mandy Patinkin (s. 1952), yhdysvaltalainen näyttelijä ja laulaja, sai vuosina 1997 ja 1998 kaksi sarveiskalvonsiirtoa kärsittyään kartiopullistumasta.

Sydämensiirto 
 Robert Altman (1925–2006), yhdysvaltalainen elokuvaohjaaja, joka sai siirron sydämensä kunnon heikettyä huomattavasti 1990-luvulla.
 Richard DeVos (1926–2018), yhdysvaltalainen miljardööri, joka sai uuden sydämen vuonna 1997.
 Frank Torre (1931–2014), entinen yhdysvaltalainen baseballpelaaja, joka sai sydämensiirron vuonna 1996. Vuonna 2007 hän sai tyttäreltään munuaisen.
 Louis Washkansky (1913–1967), eteläafrikkalainen, jolle tehtiin vuonna 1967 maailman ensimmäinen onnistunut sydämensiirto.
 Salvador Sobral (s. 28. joulukuuta 1989), portugalilainen laulaja.

Lähteet 

Elinsiirtokirurgia
Elinsiirron saaneista